wannaphong/clean_thaiwikipedia huggingface dataset:
# สุริยา ลาภวิสุทธิสิน
สุริยา ลาภวิสุทธิสิน อดีตรัฐมนตรีช่วยว่าการกระทรวงพาณิชย์ ในรัฐบาลทักษิณ ชินวัตร เป็นนักการเมือง นักธุรกิจที่มีความสนิทแนบแน่นกับนายสุริยะ จึงรุ่งเรืองกิจ และนายสมศักดิ์ เทพสุทิน

 ประวัติ 
สุริยา ลาภวิสุทธิสิน เกิดเมื่อวันที่ 18 พฤศจิกายน พ.ศ. 2508 ที่กรุงเทพมหานคร(จังหวัดพระนครในขณะนั้น) ในครอบครัวนักธุรกิจย่านประตูน้ำ  สำเร็จการศึกษาระดับปริญญาตรี จากคณะมนุษยศาสตร์ มหาวิทยาลัยเกษตรศาสตร์ และปริญญาโท สาขาการบริหารธุรกิจ สำหรับผู้บริหาร จากมหาวิทยาลัยเกษตรศาสตร์นายสุริยา ลาภวิสุทธิสิน เว็บไซต์ผู้จัดการ

 การทำงาน 
สุริยา ลาภวิสุทธิสิน ประกอบธุรกิจส่วนตัวเกี่ยวกับการส่งออกด้าย โรงปั่น และโรงทอผ้า รวมถึงธุรกิจทางด้านเชื้อเพลิง (แก๊ส) ในชื่อบริษัทยูเนี่ยนแก๊สแอนด์เคมีคอล จำกัด จากนั้นจึงได้เริ่มทำงานการเมืองโดยการเป็นที่ปรึกษาให้กับนายเสริมศักดิ์ การุญ อดีตรัฐมนตรีช่วยว่าการกระทรวงการคลัง นายสังข์ทอง ศรีธเรศ อดีตรัฐมนตรีช่วยว่าการกระทรวงศึกษาธิการ ต่อมาจึงได้ลงสมัครรับเลือกตั้งในระบบบัญชีรายชื่อของพรรคไทยรักไทย ในลำดับที่ 94 และได้เป็นที่ปรึกษานายสมศักดิ์ เทพสุทิน รัฐมนตรีว่าการกระทรวงเกษตรและสหกรณ์

สุริยา ลาภวิสุทธิสิน ได้รับตำแหน่งรัฐมนตรีครั้งแรกในสมัยรัฐบาลทักษิณ 2 เมื่อปี พ.ศ. 2548 ในตำแหน่งรัฐมนตรีช่วยว่าการกระทรวงพาณิชย์พระบรมราชโองการ ประกาศ แต่งตั้งรัฐมนตรี (จำนวน ๓๕ ราย) จนกระทั่งได้ลาออกจากตำแหน่งในเดือนกรกฎาคม พ.ศ. 2548พระบรมราชโองการ ประกาศ รัฐมนตรีลาออก ให้รัฐมนตรีพ้นจากความเป็นรัฐมนตรี และแต่งตั้งรัฐมนตรี (นายสุริยา ลาภวิสุทธิสิน ลาออก, ให้รัฐมนตรีพ้นจากตำแหน่ง จำนวน ๑๖ ราย, แต่งตั้งรัฐมนตรี จำนวน ๑๗ ราย) หลังจากดำรงตำแหน่งได้เพียง 4 เดือน ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

ในปี พ.ศ. 2553 นายสุริยา ลาภวิสุทธิสิน ถูกกล่าวหาจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่าได้กระทำทุจริตผิดหน้าที่ และยักยอกเงินของ EWCกล่าวโทษ'สุริยา ลาภวิสุทธิสิน'ยักยอกEWC เพื่อแสวงหาประโยชน์ที่มิควรได้เพื่อตนเองหรือผู้อื่นในระหว่างปี 2547-2548  ซึ่งทำให้เกิดความเสียหายแก่บริษัทเป็นเงินรวม 580.1 ล้านบาท เข้าข่ายความผิดตามพระราชบัญญัติหลักทรัพย์และตลาดหลักทรัพย์ พ.ศ. 2535

 เครื่องราชอิสริยาภรณ์
# เขตรักษาพันธุ์สัตว์ป่าถ้ำเจ้าราม
เขตรักษาพันธุ์สัตว์ป่าถ้ำเจ้าราม เป็นพื้นที่บริเวณป่าสงวนแห่งชาติแม่พันลำ-แม่มอก ป่าแม่ท่าแพ ในท้องที่ตำบลทุ่งเสลี่ยม ตำบลกลางดง อำเภอทุ่งเสลี่ยม ตำบลนาขุนไกร อำเภอศรีสำโรง ตำบลวังน้ำขาว ตำบลตลิ่งชัน อำเภอบ้านด่านลานหอย จังหวัดสุโขทัย และป่าสงวนแห่งชาติป่าแม่มอก ตำบลเวียงมอก อำเภอเถิน จังหวัดลำปาง มีขนาดพื้นที่ 213,171 ไร่ หรือ 341 ตารางกิโลเมตร

 ประวัติ 
 ถ้ำเจ้ารามถ้ำเจ้าราม ถ้ำพระราม แผ่นศิลาจารึก สุโขทัย . Folktravel.com. 21 กรกฎาคม 2009.เดิมชื่อ"ถ้ำพระราม" ได้ปรากฏในแผ่นศิลาจารึกของพ่อขุนรามคำแหงมหาราช ต่อมาชาวบ้านเรียกเพี้ยนเป็น"ถ้ำเจ้าราม"
 ประกาศในราชกิจจานุเบกษา กระทรวงเกษตรและสหกรณ์ กำหนดพื้นที่บริเวณป่าแม่ลำพัน-แม่มอก ในท้องที่ตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย ให้เป็น "เขตห้ามล่าสัตว์ป่าถ้ำเจ้าราม" ตามพระราชบัญญัติสงวนและคุ้มครองสัตว์ป่า พ.ศ. 2503 เมื่อวันที่ 23 มกราคม พ.ศ. 2533 ตอน ๑๕ ง. หน้า ๕๘๒. วันที่ ๒๓ มกราคม พ.ศ.๒๕๓๓.
 ปัจจุบันยกระดับเป็นเขตรักษาพันธุ์สัตว์ป่าถ้ำเจ้าราม เมื่อวันที่ 26 สิงหาคม พ.ศ. 2544

 สถานที่ตั้งและเขตติดต่อ 
เขตรักษาพันธุ์สัตว์ป่าถ้ำเจ้าราม ตั้งอยู่ทางทิศตะวันตกเฉียงเหนือของจังหวัดสุโขทัย ตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย
ทิศเหนือ ติดต่อกับอำเภอทุ่งเสลี่ยม จังหวัดสุโขทัยทิศใต้ ติดต่อกับอำเภอศรีสำโรง จังหวัดสุโขทัยทิศตะวันออก ติดต่อกับอำเภอทุ่งเสลี่ยม และอำเภอศรีสำโรง จังหวัดสุโขทัยทิศตะวันตก ติดต่อกับอำเภอแม่พริก และอำเภอเถิน จังหวัดลำปาง

 การคมนาคม 
 บ้านด่านลานหอย-ถ้ำเจ้าราม ระยะทางประมาณ 34 กิโลเมตร ทางหลวงแผ่นดินหมายเลข 12 - และทางหลวงแผ่นดินหมายเลข 1027
 สวรรคโลก-ถ้ำเจ้าราม ระยะทางประมาณ 50 กิโลเมตร ทางหลวงแผ่นดินหมายเลข 101 - ทางหลวงแผ่นดินหมายเลข 1048 - ทางหลวงแผ่นดินหมายเลข 1113 - ทางหลวงแผ่นดินหมายเลข 1056 - ทางหลวงแผ่นดินหมายเลข 1027
 ทุ่งเสลี่ยม-ถ้ำเจ้าราม ระยะทางประมาณ 19 กิโลเมตร ทางหลวงแผ่นดินหมายเลข 1048 - ทางหลวงแผ่นดินหมายเลข 1027
# ชัยนันท์ เจริญศิริ
พลเอก ชัยนันท์  เจริญศิริ อดีตรัฐมนตรีช่วยว่าการกระทรวงคมนาคม ในรัฐบาลของพันตำรวจโททักษิณ ชินวัตร

 ประวัติ 
ชัยนันท์ เจริญศิริ เกิดเมื่อวันที่ 14 พฤศจิกายน พ.ศ. 2487 เป็นบุตรของพลตรีประยูร เจริญศิริ กับนางสุมาลี เจริญศิริ จบการศึกษาจากโรงเรียนเบญจมราชูทิศ ราชบุรี จังหวัดราชบุรี จากนั้นจึงได้เข้าศึกษาที่โรงเรียนเตรียมทหาร (รุ่นที่ 5) และโรงเรียนนายร้อยพระจุลจอมเกล้า (รุ่นที่ 16)

 การทำงาน 
ชัยนันท์ เจริญศิริ ได้รับโปรดเกล้าฯ เป็นนายทหารพิเศษประจำ กรมทหารราบที่ 31 รักษาพระองค์ เมื่อวันที่ 11 สิงหาคม พ.ศ. 2546

ในปี พ.ศ. 2548 พลเอกชัยนันท์ เจริญศิริ ได้รับโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงคมนาคม ในรัฐบาลของพันตำรวจโททักษิณ ชินวัตร ในการปรับคณะรัฐมนตรีเมื่อวันที่ 2 สิงหาคม พ.ศ. 2548 และพ้นจากตำแหน่งเนื่องจากเกิดการรัฐประหาร 19 กันยายน พ.ศ. 2549

 เกียรติยศ 
ชัยนันท์ เจริญศิริ ได้รับรางวัลเกียรติยศจักรดาว พ.ศ. 2547ทำเนียบศิษย์เก่ารางวัลเกียรติยศจักรดาว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๒, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๙, ๔ ธันวาคม ๒๕๓๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องหมายเปลวระเบิดสำหรับประดับแพรแถบเหรียญชัยสมรภูมิ, เล่ม ๙๐ ตอนที่ ๑๘๑ ง ฉบับพิเศษ หน้า ๑๔๑, ๓๑ ธันวาคม ๒๕๑๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๗ ตอนที่ ๔๖ ง ฉบับพิเศษ หน้า ๒๑, ๒๑ มีนาคม ๒๕๒๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๐ ตอนที่ ๒๐๗ ง ฉบับพิเศษ หน้า ๓๙๑๓, ๓๑ ธันวาคม ๒๕๒๖
# การเลือกตั้งทั่วไปในประเทศพม่า พ.ศ. 2553
การเลือกตั้งทั่วไปในประเทศพม่า พ.ศ. 2553 เป็นการเลือกตั้งที่จัดขึ้นเมื่อวันที่ 7 พฤศจิกายน พ.ศ. 2553 นับเป็นการเลือกตั้งครั้งแรกของพม่าในรอบ 20 ปี สอดคล้องกับรัฐธรรมนูญฉบับใหม่ซึ่งได้รับการประกาศใช้ตามผลการลงประชามติเมื่อเดือนพฤษภาคม พ.ศ. 2551 วันจัดการเลือกตั้งได้รับการประกาศโดยสภาสันติภาพและการพัฒนาแห่งรัฐ (SPDC) เมื่อวันที่ 13 สิงหาคม  ผลการเลือกตั้งปรากฏว่า พรรคสหภาพเอกภาพและการพัฒนา (USDP) ได้รับชัยชนะ โดยพรรคฝ่ายค้านอย่างน้อย 2 พรรคประกาศยอมรับผลการเลือกตั้ง

การเลือกตั้งทั่วไปถือเป็นก้าวที่ห้าใน "แผนการสู่ประชาธิปไตย" จำนวนเจ็ดก้าว ซึ่งเสนอโดยสภาสันติภาพและการพัฒนาแห่งรัฐในปี พ.ศ. 2546Myanmar leader says 2010 election plans on course . Kuwait Times. . 2008.Myanmar Top Leader Advises People To Make Correct Choice With Upcoming Election. Bernama.  2010. สำหรับก้าวที่หกและก้าวที่เจ็ดนั้นเป็นขั้นตอนที่เกี่ยวข้องกับการเลือกผู้แทนประชาชนมาทำหน้าที่ในการสร้างชาติทันสมัยและเป็นประชาธิปไตยตามลำดับ อย่างไรก็ตาม พรรคสันนิบาตแห่งชาติเพื่อประชาธิปไตย พรรคฝ่ายค้านหลักซึ่งมีออง ซาน ซูจีเป็นอดีตหัวหน้าพรรค ได้ประกาศคว่ำบาตรการเลือกตั้ง

 ผลการเลือกตั้ง 
คณะกรรมการการเลือกตั้งพม่า ได้ประกาศรับรองผลการเลือกตั้งเมื่อวันที่ 17 พฤศจิกายน พ.ศ. 2553 Myanmar election commission publishes election final results สำนักข่าวซินหัว ดังนี้
 สภาสูง 
ผลการเลือกตั้ง 168 ที่นั่ง จากทั้งหมด 224 ที่นั่ง ของสภาแห่งชาติ (Amyotha Hluttaw)
 ลำดับที่ พรรค % ที่นั่ง 1 พรรคสหภาพเอกภาพและการพัฒนา (USDP) 76.79% 129 2 พรรคพัฒนาการชนชาติยะไข่ (RNDP) 4.17% 7 3 พรรคเอกภาพแห่งชาติ (NUP) 2.98% 5 4 พรรคพลังประชาธิปไตยแห่งชาติ (NDF) 2.38% 4 5 พรรครัฐกะชีนก้าวหน้า (CPP) 2.38% 4 6 พรรคสันนิบาตแห่งชาติรัฐฉานเพื่อประชาธิปไตย (SNDP) 1.78% 3 7 พรรคประชาธิปไตยเขตมอญทั้งมวล (AMRDP) 1.78% 3 8 Phalon-Sawaw Democratic Party (PSDP) 1.78% 3 9 พรรคชินแห่งชาติ (CNP) 1.19% 2 10 พรรคประชาธิปไตยว้า (WDP) 0.60% 1  อื่นๆ 4.17% 7รวม 100% 168

 สภาล่าง 
ผลการเลือกตั้ง 330 ที่นั่ง จากทั้งหมด 440 ที่นั่ง ของสภาผู้แทนราษฎร (Pyithu Hluttaw)
 ลำดับ พรรค % ที่นั่ง 1 พรรคสหภาพเอกภาพและการพัฒนา (USDP) 78.48% 259 2 พรรคสันนิบาตแห่งชาติรัฐฉานเพื่อประชาธิปไตย (SNDP) 5.45% 18 3 พรรคเอกภาพแห่งชาติ (NUP) 3.64% 12 4 พรรคพลังประชาธิปไตยแห่งชาติ (NDF) 3.64% 12 5 พรรคพัฒนาการแห่งชาติยะไข่ (RNDP) 2.72% 9 6 พรรคประชาธิปไตยเขตมอญทั้งมวล (AMRDP) 0.91% 3 7 Pa-O National Organization (PNO) 0.91% 3 8 พรรคชินแห่งชาติ (CNP) 0.61% 2 9 พรรคชินก้าวหน้า (CPP) 0.61% 2 10 Phalon-Sawaw Democratic Party (PSDP) 0.61% 2 11 พรรคประชาธิปไตยว้า (WDP) 0.61% 2 12 พรรคเอกภาพและประชาธิปไตยแห่งรัฐกะชีน (UDPKS) 0.30% 1 13 พรรคประชาชนกะเหรี่ยง (KPP) 0.30% 1 14 Inn Nationalities Development Party (INDP) 0.30% 1 15 พรรคปะหล่องแห่งชาติ (TNP) 0.30% 1  อื่นๆ 0.61% 2รวม 100% 330
# หนุ่มทิพย์
หนุ่มทิพย์ เป็นละครโทรทัศน์ไทย จากบทประพันธ์ ว.วินิจฉัยกุล สร้างเป็นละครโทรทัศน์ทั้ง 2 ครั้ง คือ ในปี พ.ศ. 2530 และ พ.ศ. 2542 ออกอากาศทางสถานีโทรทัศน์กองทัพบกช่อง 7 และสร้างโดยดาราวิดีโอทั้ง 2 ครั้ง

เนื้อเรื่อง

เด่นชาติ หรือ ตาเด่น ชายหนุ่มแห่งคลองตาขาว จังหวัดนครปฐม ถูกรถสิบล้อพุ่งเสยในงานแต่งงานตัวเอง เมื่อเด่นตายไปแล้วได้ขึ้นสวรรค์ แต่ก็อยู่บนสวรรค์ไม่ได้ เพราะไม่มีชื่อในบัญชี จึงถูกไล่ไปลงนรก พอลงนรกแล้ว ปรากฏว่ายมทูตต้องให้เด่นชาติฟื้นขึ้นมาอีกที เพราะเกิดความผิดพลาดในระบบบัญชีนรก (แต่ในปี 2542 ได้เปลี่ยนเนื้อเรื่องเป็นเด่นไปแก้ไข เพิ่มอายุไขในบัญชีระบบคอมพิวเตอร์ของนรกเพิ่มขึ้นอีก 50 ปี) เมื่อเด่นฟื้นมาแล้ว จึงมีญาณพิเศษมองเห็นและติดต่อกับสิ่งลี้ลับเหนือธรรมชาติต่าง ๆ ได้ ทั้ง ยมทูต, กระสือ, เงือก, เทวดา ตลอดจน เจ้าพ่อเจ้าแม่   พร้อมกับเรื่องวุ่นวายต่าง ๆ  ที่เกิดขึ้นตามมาที่สะเทือนความเชื่อของคนคลองตาขาว ขณะที่เด่นเองก็ต้องขอ แฟนใหม่ แต่งงานอีกครั้ง แต่ว่าที่แม่ยายไม่ยิมยอมเพราะหาว่าเด่นบ้าที่อ้างว่าเห็นวิญญาณต่าง ๆ

เบื้องหลัง
หนุ่มทิพย์ สร้างมาจากนวนิยายในชื่อเดียวกันของ "แก้วเก้า" (นามปากกาของ คุณหญิงวินิตา ดิถียนต์) เป็นเรื่องราวของเด่น ชายหนุ่มแห่งคลองตาขาว จังหวัดนครปฐม (เป็นชื่อที่สมมุติขึ้น) ที่มีญาณพิเศษสามารถติดต่อกับสิ่งลี้ลับเหนือธรรมชาติต่าง ๆ ได้ ถือเป็นละครประเภทตลกจินตนิมิตและแฝงไว้ด้วยประเด็นเสียดสีสังคม

 รายชื่อนักแสดงฉบับละครโทรทัศน์ 
 ปี  พ.ศ. 2530  พ.ศ. 2542 สถานีออกอากาศ  ช่อง 7 ผู้จัดละคร  ดาราวิดีโอ บทโทรทัศน์  ยิ่งยศ ปัญญา  ปราณประมูล ผู้กำกับการแสดง  ไพรัช สังวริบุตร  จรูญ ธรรมศิลป์ เด่นชาติ, เด่น  ปัญญา นิรันดร์กุล  อัมรินทร์ สิมะโรจน์ เงือก  เพ็ญ พิสุทธิ์  ญดา โชติชูตระกูล พุดจีบ  มยุรา ธนะบุตร  นุศรา ประวันณา หมอสังข์  โกวิท วัฒนกุล  เชสเตอร์ แมคโดนัลด์ กำนันบันลือ    บิณฑ์ บรรลือฤทธิ์ ตุ่ย  ดี๋ ดอกมะดัน  ศราวุธ นวแสงอรุณ โขม (ยมบาล)  รอง เค้ามูลคดี  ฉัตรมงคล บำเพ็ญ เทิ้ม  เพิ่ม หงสกุล  วัชระ ปานเอี่ยม ละเอียด  เยาวเรศ นิสากร  ปัทมา ปานทอง ผีลุงสุข  ประวิทย์ สุจริตจันทร์  จำรัส (พ่อของเด่น)  บุญส่ง ดวงดารา  สำเภา  นัยนา คชแสง พิราวรรณ ประสพศาสตร์ เทวดา  ชาลี ยมาภัย  ทิด    ครรชิต ขวัญประชา สร   อธิวัฒน์ สนิทวงศ์ ณ อยุธยา ป้าพริ้ง (เจ้าพ่อพลังม้า)    จิระวดี อิศรางกูร ณ อยุธยา ป้าศรี    บรรเจิดศรี ยมาภัย

ออกอากาศหลังข่าวภาคค่ำในเวลา 20.30-22.00 น.
# 13 ฮ่องเต้ตำนานจักรพรรดิราชวงศ์ชิง
13 ฮ่องเต้ตำนานจักรพรรดิราชวงศ์ชิง  ซีรีส์ชุดของสถานีโทรทัศน์ ATV ของฮ่องกง นับเป็นซีรีส์ชุดใหญ่ ด้วยการออกอากาศนานถึง 5 ปี โดยแบ่งเนื้อหาออกเป็นภาคใหญ่ ๆ ทั้งหมด 4 ภาค

เป็นเรื่องราวของของประวัติศาสตร์จีนยุคราชวงศ์ชิง ตั้งแต่ยุคบุกเบิกและก่อตั้งราชวงศ์ไปจนกระทั่งมาถึงการล่มสลาย นำแสดงโดยนักแสดงมากมาย อาทิ หวังเหว่ย (รับบทเป็น พระเจ้าหนูเอ่อร์ฮาชื่อ), เหมียว เข่อซิ่ว (รับบทเป็น เซี่ยวจฺวังไทเฮา), หมีเซียะ (รับบทเป็น ซูสีไทเฮา), ทัง เจิ้นเย่ (รับบทเป็น จักรพรรดิกวังซฺวี่), ชี เหม่ยเจิน (รับบทเป็น สมเด็จ พระมเหสีเจิน) เป็นต้น

 เนื้อเรื่อง 
ภาคแรก (滿清十三皇朝)
กำเนิด ชิงไทจงฮ่องเต้ จักรพรรดิบนหลังม้า ปฐมกษัตริย์ หวงไท่จี๋ ซุนจื่อ และคังซี

เป็นเรื่องราวในตอนต้นของราชวงศ์ชิง ตั้งแต่ ค.ศ. 1582-ค.ศ. 1722 ที่เป็นการบุกเบิกและสร้างราชวงศ์ชิง โดย นูรฮาชี ที่ได้รับสมัญญานามว่า "จักรพรรดิ์บนหลังม้า" มาจนถึง หวงไท่จื้อ พระราชบุตร และผ่านมายัง คังซี พระจักรพรรดิผู้ยิ่งใหญ่ผู้สร้างความมั่นคงให้แก่แผ่นดิน

ในภาคนี้มีทั้งหมด 68 ตอน ออกอากาศตั้งแต่วันที่ 7 กันยายน-11 ธันวาคม ค.ศ. 1987

ภาคสอง (滿清十三皇朝2)
จักรพรรดิบัลลังก์เลือด ยงเจิ้ง จักรพรรดิเจ้าสำราญ เฉียนหลง ศึกล่าบัลลังก์ทอง เจียชิ่ง และ บัลลังก์รัก บัลลังก์เลือด เต้ากวง

เป็นเรื่องราวในยุคกลางราชวงศ์ เมื่อคังซีเสด็จสวรรคต องค์ชาย 4 ได้ขึ้นครองราชย์ในพระนาม ยงเจิ้ง ท่ามกลางเสียงครหาว่าเป็น "จักรพรรดิบลลังก์เลือด" เพราะได้ราชสมบัติมาจากแก่งแย่งชิงกันเองในหมู่พี่น้อง ก่อนจะส่งผ่านมายังยุคของ เฉียนหลง จักรพรรดิเจ้าสำราญผู้มีสีสันและเรื่องราวเล่าขานต่าง ๆ มากมายในรัชสมัยนี้ ก่อนจะส่งมายังยุคของ เจียชิ่ง องค์ชาย 15 ที่ขึ้นครองราชย์ต่อจากพระราชบิดาที่ยังคงครองอำนาจอยู่ ทำให้ไม่อาจมีพระราชอำนาจอย่างเต็มที่ได้นัก ก่อนที่จะจบลงที่รัชกาลของ เต้ากวัง หรือองค์ชาย 4 หมิ่นหนิง ที่บ้านเมืองถึงคราวระส่ำ เงินพระคลังเริ่มหดหาย ประกอบกับการรุกรานของมหาอำนาจชาติตะวันตก ในสงครามฝิ่น

ในภาคนี้มีทั้งหมด 50 ตอน ออกอากาศตั้งแต่วันที่ 29 มิถุนายน-7 กันยายน ค.ศ. 1988

ภาคสาม (血染紫禁城)
หลั่งเลือดชิงบังลังก์ เสียนเฟิง และถงจื่อ

เป็นรัชกาลจักรพรรดิเสียนเฟิงที่ขึ้นครองราชย์ต่อจากพระราชบิดาเต้ากวง ด้วยพระพลานามัยที่ไม่สมบูรณ์ แต่ทว่าได้แสดงออกให้เห็นว่าทรงมีความเมตตาจึงได้รับแต่งตั้ง เป็นยุคที่ซูสีไทเฮาได้รุ่งเรืองในฐานะนางสนมเอกและขึ้นกุมอำนาจในวังหลวง โดยที่ทั้ง 2 พระนาง คือ พระนางซูสีไทเฮาและพระนางซูอันไทเฮา ได้ออกว่าราชการหลังม่านของ ถงจื่อ พระโอรสของซูสีไทเฮา ที่ขึ้นครองราชย์ด้วยพระชนมายุเพียง 5 ขวบ

ในภาคนี้มีทั้งหมด 20 ตอน ออกอากาศตั้งแต่วันที่ 5 เมษายน-20 กันยายน ค.ศ. 1990

ภาคสี่ (危城爭霸)
ล้างชาติราชวงศ์ชิง ปูยี จักรพรรดิองค์สุดท้าย

ยุคสุดท้ายของราชวงศ์ชิง เมื่อถึงการสิ้นพระชนม์ของจักรพรรดิกวงสู ปูยีได้ขึ้นครองราชย์แทน ด้วยการเป็นหุ่นเชิดของพระนางซูสีไทเฮาต่อไป และได้เป็นจักรพรรดิองค์สุดท้ายในหน้าประวัติศาสตร์จีน ด้วยการสละราชบัลลังก์ในปี ค.ศ. 1911 สิ้นสุดราชวงศ์ชิงที่มีอายุกว่า 268 ปี และถือเป็นการสิ้นสุดระบอบสมบูรณาญาสิทธิราชย์ของจีนที่ปกครองอย่างต่อเนื่องยาวนานกว่า 4,000 ปี

ในภาคนี้มีทั้งสิ้น 20 ตอน ออกอากาศตั้งแต่วันที่ 27 เมษายน-22 พฤษภาคม ค.ศ. 1992

 การออกฉายในประเทศไทย 
สำหรับในประเทศไทย ได้ออกอากาศทางสถานีโทรทัศน์ไททีวีช่อง 2 ในกลางปี พ.ศ. 2550 ในเวลา 20.00 น. พร้อมกับมีการจำหน่ายวีซีดีซีรีส์พร้อมกันด้วย ซึ่งมีด้วยกันทั้งหมด 17 แผ่น13 ฮ่องเต้ตำนานจักรพรรดิ์ราชวงศ์ชิง
# ศูนย์คชศึกษา
หมู่บ้านช้าง ตั้งอยู่ที่บ้านตากลาง ตำบลกระโพ อำเภอท่าตูม จังหวัดสุรินทร์ เป็นศูนย์เลี้ยงช้างที่มีขนาดใหญ่ที่สุดในประเทศไทย และที่สุดในโลก

 สถานที่และกิจกรรมน่าสนใจ 
 โรงละครช้าง
ได้มีการนำช้าง 6 เชือกมาแสดงวาดภาพ เตะลูกฟุตบอล ฯลฯ เป็นต้น การแสดงมี 2 รอบ คือ 10.00 และ 14.00

 ขี่ช้าง
สามารถขึ้นขี่ช้างได้วน 1 รอบได้ โดยใช้บันไดไม้ถาวรขึ้นช้าง ค่าโดยสารคนละ 20 บาท ช้าง 1 เชือก เด็กๆ ขึ้นได้ 4 คน

 ร้านขายของที่ระลึก
จำหน่ายตุกตาช้าง เครื่องประดับต่างๆ เป็นต้น

 คอกช้าง
มีหลายที่ แต่ละที่จะมีช้าง 1 เชือก หรือช้างแม่ลูกคู่กัน

 หมู่บ้านควาญช้าง
บ้านอาศัยของควาญช้าง

 ลูกช้างแฝด
เป็นลูกช้างคู่แฝดกัน ซึ่งเป็นลูกช้างแฝดคู่แรกของโลก

 โรงงานทำกระดาษสาจากมูลช้าง
มีการนำขี้ช้างมาบดและดัดแปรงให้เป็นกระดาษสา

 สุสานช้าง บ้านหลังสุดท้ายของช้าง
มีเจดีย์ครอบหลุมศพเอาไว้ พร้อมบอกประเภทช้าง ชื่อช้าง และควาญเจ้าของ ช้างที่ล้มตายมีอายุมากที่สุดคือ พังแดง อายุ 80 ปี
# ชาร์ล ปีร็อต
ชาร์ล ปีร็อต (ค.ศ. 1906 — 15 มีนาคม ค.ศ. 1954) เป็นพันโทชาวฝรั่งเศสและทหารผ่านศึกการทัพอิตาลีระหว่างสงครามโลกครั้งที่สอง และเป็นที่รู้จักกันมากกว่าในการปฏิบัติหน้าที่สามครั้งในเวียดนามระหว่างสงครามอินโดจีนครั้งที่หนึ่ง ปีร็อตบัญชาการทหารปืนใหญ่ในยุทธการที่เดียนเบียนฟูในช่วงที่หุบเขาถูกล้อมโดยเวียดมินห์ หลังจากความล้มเหลวที่หน่วยปืนใหญ่ของเขาไม่สามารถให้การสนับสนุนได้เท่าที่ควร เขาได้ทำอัตวินิบาตกรรมด้วยระเบิดมือในบังเกอร์ของตน

 อินโดจีน 
ปีร็อตปฏิบัติหน้าที่สามครั้งในอินโดจีน ครั้งแรก ในสมัยพลเอกฟีลิป เลอแกลร์ เดอ โอตคล็อก ในฐานะพันตรีในเดือนตุลาคม ค.ศ. 1945 เขาได้รับบรรจุในเหล่าทหารราบแทนที่จะเป็นเหล่าปืนใหญ่ เนื่องจากความต้องการทหารในแนวหน้าและการขาดเป้าหมายสำหรับการยิงด้วยปืนใหญ่Windrow p342 ปีร็อตได้รับการพิสูจน์ว่าเป็นนายทหารผู้บัญชาการที่ได้รับความนิยมระหว่างรับบราชการทางเหนือของไซ่ง่อนในพื้นที่ซึ่งรู้จักกันว่า โถวเดามอตWindrow p343 เมื่อวันที่ 17 ธันวาคม ค.ศ. 1946 ปีร็อตได้รับบาดเจ็บสาหัสระหว่างการซุ่มโจมตี แต่ยังคงบังคับบัญชาอยู่ต่อไปจนกระทั่งถูกนำตัวไปยังไซ่ง่อน ที่ซึ่งแขนของเขาถูกตัดออกโดยไม่ใช้ยาชา 

ปีร็อตถูกส่งตัวไปรักษาตัวในฝรั่งเศส แต่ในปีต่อมา (1950) นายพลฝรั่งเศสคนใหม่ ฌ็อง เดอ ลัทร์ เดอ ตาซีญี ได้ปลดเขาออกจากคณะเสนาธิการทหาร เมื่อถึงปลายปี ค.ศ. 1953 ปีร็อตได้รับคำสั่งให้บัญชาการกองกำลังปืนใหญ่ที่เดียนเบียนฟู โดยผู้บัญชาการการป้องกัน พันเอกคริสตีย็อง เดอ กัสตรี ในช่วงแรกของยุทธการ ปืนใหญ่ไม่สามารถให้การสนับสนุนกองกำลังฝรั่งเศสในค่ายเบอาตรีซและกาบรีแอลที่ถูกล้อมได้เท่าที่ควร ค่ายทั้งสองตกอยู่ในเงื้อมมือของนายพลเวียดมินห์ หวอ เหวียน ย้าบ และปีร็อตรู้สึกทรมานต่อแรงกดดันมหาศาล ไม่เพียงแต่ความล้มเหลวของปืนใหญ่ของเขาที่ไม่สามารถสนับสนุนฝ่ายป้องกันได้ แต่ยังรวมไปถึงความล้มเหลวในการทำลายปืนใหญ่เวียดมินห์ก่อนที่ยุทธการจะเริ่มต้นดังที่เขาได้สัญญาไว้
  
เมื่อวันที่ 15 มีนาคม ค.ศ. 1954 หลังจากได้เดินไปรอบค่ายเพื่อขอโทษนายทหารติดตามหลายนาย ปีร็อตได้กลับไปยังบังเกอร์ของเขา ก่อนจะดึงสลักระเบิดมือออกแล้วจับไว้แนบกับอกของตนWindrow p412 ร่างของเขาถูกฝังไว้อย่างลับ ๆ ในบังเกอร์ และการเสียชีวิตของเขาได้รับการปกปิดเป็นเวลาหลายวันจนกระทั่งหนังสือพิมพ์ที่ถูกส่งทางอากาศมาถึงทหาร ข่าวการเสียชีวิตรั่วไหลไปถึงหนังสือพิมพ์จากแหล่งใดไม่ทราบ
# ลุยบ้าเลือด
ลุยบ้าเลือด  เป็นภาพยนตร์แอ๊คชั่นสัญชาติฮ่องกง นำแสดงโดย เจิ้น จื่อตัน, กู่ เทียนเล่อ, ฟ่าน ปิงปิง, หลี่ เหลียงเหว่ย และ โจว เจ้าหลง กำกับการแสดงโดย วิลสัน ยิป

เนื้อเรื่อง
ผู้กองหม่าจุ่น (เจิ้น จื่อตัน) และวิลสัน (กู่ เทียนเล่อ) 2 ตำรวจคู่หู ที่ฝ่ายแรกต้องการจะจับกุมแก๊งอาญากรรม "3 พี่น้อง" ชาวเวียดนามอพยพ ที่ก่อคดีไว้มากกมาย จนส่งฝ่ายหลังแฝงตัวเข้าไปอยู่ในแก๊งค์ด้วย เพราะหาหลักฐานการกระทำความผิดที่จะมัดตัวทั้ง 3 ไม่ให้ติดหลุด  แต่ทว่าแก๊งค์โจรดังกล่าวนั้นสุดแสนจะอันตราย เป็นศูนย์รวมของทั้งความบ้าคลั่ง เหี้ยมโหด แล้วยังฉลาดเป็นกรด ต่อตีเป็นเลิศ แก๊งค์โจรที่มีผู้นำเป็นพี่น้อง 3 คน ที่ประกอบไปด้วย จาเก่อ (หลี่ เหลียงเหว่ย) ไทเกอร์  (ซิงหยู) และ โทนี่ (โจว เจ้าลอ) วิลสัน ต้องแฝงตัวเข้าไปอยู่กับทั้ง 3 ก็เหมือนกับผูกระเบิดเวลาไว้กับตัว

จนกระทั่งถึงเวลาที่สถานการณ์ทุกอย่างสุกงอม หลักฐานถูกเก็บรวมรวบพร้อม วิลสัน กลับถูกเปิดโปงก่อนการจับกุมจะเรียบร้อย เขาโดนทำร้าย บาดเจ็บสาหัส จนต้องกลายเป็นคนพิการ ส่วนพวกอาญากร ไทเกอร์ กับโทนี่ หนีรอดการจับกุมไปได้อย่างเฉียดฉิว ส่วนพี่ใหญ่ จาเก่อ ถูกเจ้าหน้าที่จับกุมตัวไว้รอคอยการพิจารณาคดีหลักฐาน และโดยเฉพาะอย่างยิ่งพยาน นั้นพร้อมที่จะพา จาเก่อ เข้าไปอยู่ในคุก

เวลาผ่านไป 3 เดือน วิลสัน ออกมาพักพื้น รอการกลับไปรับราชการ เรื่องที่เขาขาเสียจากการปฏิบัตหน้าที่ก็ดูเหมือนจะรบกวนจิตใจของ เขา และผู้กองหม่า มาโดยตลอด ทำให้ไม่สามารถเขาหน้ากันติดได้เหมือนเดิม ก็ได้แต่รอเวลาให้ความบาดหมางลดน้อยลง ในขณะที่ทุกอย่างจะเหมือนจะเข้าที่ ความวิบัติ และความวุ่นวายก็เวียนมาอีกหน

เมื่อสองโจร ไทเกอร์ และโทนี่ กลับมาสู่ฮ่องกงอีกครั้ง เพื่อช่วยเหลือพี่ชาย พยานในคดีของจาเก่อ คนแล้วคนเล่าถูกสังหาร จนกระทั่งเหลือเพียง วิลสัน เท่านั้นที่จะสามารถขึ้นให้การชี้ตัวจาเก่อ ในการพิจารณาคดีได้ เพราะฉะนั้นหมายความว่าชีวิตของเขาอยู่ในอันตราย นั้นยังไม่ร้ายเท่ากันชีวิตของ จูลี่ (ฟ่าน ปิงปิง) แฟนสาวของวิลสัน ผู้กองหม่าเป็นคนเดียวที่จะหยุดยั้งเรื่องร้ายต่าง ๆ และปกป้องชีวิตของคนทั้งคู่ ในไม่ใช่ในฐานะของมือกฎหมาย แต่เป็นความรับผิดชอบที่ดึงให้วิลสันต้องพบเรื่องต่าง ๆ ที่เกิดขึ้น

เบื้องหลังและคำวิจารณ์
Flash Point เป็นภาพยนตร์แอ๊คชั่นอีกเรื่องที่เป็นการทำงานร่วมกันของ เจิ้น จื่อตัน และ วิลสัน ยิป (ที่ต่อมาทั้งคู่ก้ได้ร่วมงานกันอีกหลายเรื่อง โดยเฉพาะที่ประสบความสำเร็จอย่างมากที่สุดกับ Ip Man และ Ip Man 2) ซึ่งในเรื่องนี้เจิ้น จื่อตัน เป็นผู้อำนวยการสร้างและออกแบบการต่อสู้เองด้วย  ซึ่งภาพยนตร์เรื่องนี้ได้ผสมทั้งการต่อสู้แบบสมัยใหม่ที่ใช้อาวุธสงครามและศิลปะการต่อสู้ไว้ในเรื่องด้วย โดยมี โจว เจ้าหลง นักแสดงชาวฮ่องกงที่มีชื่อเสียงในระดับฮอลลีวู้ดจากเรื่อง The Matrix Reloaded และ The Matrix Revolutions มารับบทโทนี่ ซึ่งเป็นคู่ปรับคนสำคัญของผู้กองหม่าในเรื่อง 

และร่วมด้วยนักแสดงที่มีชื่อเสียงอีกหลายคน เช่น ฟ่าน ปิงปิง, หลี่ เหลียงเหว่ย และ กู่ เทียนเล่อ 

สำหรับการวิจารณ์ ต่อพงษ์ เศวตามร์ บรรณาธิการข่าวบันเทิงของหนังสือพิมพ์ผู้จัดการได้วิจารณ์ไว้ในผู้จัดการออนไลน์ว่า เป็นภาพยนตร์ที่ดูสนุก มันส์ โดยมีประเด็นของตำรวจที่พร้อมจะทำกระทำการอย่างรุนแรงต่ออาชญากรรรมโดยไม่ต้องผ่านกระบวนการใด ๆ ของกฎหมายที่ล่าช้า นับเป็นภาพยนตร์ที่ปลอบประโลมใจในยามที่บ้านเมืองไร้ขื่อแปได้ดีเช่นกัน ในขณะที่บทก็ไหลลื่น นักแสดงทุกคนก็เล่นได้ดีFlash Point ตำรวจในฝัน/ต่อพงษ์ จากผู้จัดการออนไลน์

สำหรับในเว็บไซต์ IMDb ได้ให้คะแนนภาพยนตร์เรื่องนี้ไป 6.8 ดาว จากทั้งหมด 10 ดาวจากIMDb
# ซะการีย์ยา อมตยา
ซะการีย์ยา อมตยา (25 พฤษภาคม พ.ศ. 2518 -)  เป็นกวี นักเขียน นักแปลชาวไทย  เจ้าของรางวัลซีไรต์ พ.ศ. 2553 สาขากวีนิพนธ์ จากผลงานรวมบทกวีนิพนธ์ ไม่มีหญิงสาวในบทกวี

ซะการีย์ยา อมตยาเติบโตที่หมู่บ้านเล็ก ๆ ริมตีนเขาบูโด สนใจศึกษางานเขียนของกวีต่างประเทศ เคยมีผลงานแปลใน 'จุดประกายวรรณกรรม' และ 'ปาจารยสาร' มีบทกวีตีพิมพ์ตามหน้านิตยสาร และผลงานแปลจากภาษาอาหรับ 'ด้วยจิตวิญญาณอันเปี่ยมสุข' ของซัยยิด กุฏบ์ ออกเดินทางอ่านบทกวีร่วมกับผองเพื่อน เหนือสิ่งอื่นใด ฝันที่จะถ่ายทอดเรื่องราวแผ่นดินเกิดผ่านตัวอักษรเหมือนนิทานที่เขาเคยฟังในวัยเยาว์ เขาเป็นเว็บมาสเตอร์และผู้ก่อตั้งเว็บไซต์ www.thaipoetsociety.com

'ไม่มีหญิงสาวในบทกวี' เป็นหนังสือรวมบทกวีร้อยแก้วเล่มแรกที่ได้รับรางวัลซีไรต์ในปี พ.ศ. 2553 ในปี พ.ศ. 2554 เขาได้รับคัดเลือกให้เข้าร่วมโครงการ Artist in Residence ของมูลนิธิ Doris Duke Foundation For Islamic Art ที่จัดร่วมกับมหาวิทยาลัยฮาวาย เพื่อไปพำนักและเขียนบทกวียังรัฐฮาวาย ประเทศสหรัฐอเมริกา (ส่วนหนึ่งของผลงานในเล่ม "หากภายในเราลึกราวมหาสมุทร" เช่น 'บทสนทนาแห่งขุนเขา' เขียนขึ้นที่นั่น) ปัจจุบันซะการีย์ยากำลังอยู่ในช่วงของการค้นคว้าและเริ่มต้นเขียนนวนิยายขนาดสั้น และเป็นบรรณาธิการฝ่ายกวีนิพนธ์ของสำนักพิมพ์พันหนึ่งราตรี

 ผลงาน 
 ไม่มีหญิงสาวในบทกวี (พ.ศ. 2553) โดยสำนักพิมพ์พันหนึ่งราตรี
 หากภายในเราลึกราวมหาสมุทร (พ.ศ. 2556) โดยสำนักพิมพ์พันหนึ่งราตรี
# กีฬามวยสากลในเอเชียนเกมส์ 2010
มวยสากลในเอเชียนเกมส์ 2010 ได้มีการจัดขึ้นในโฝซานยิมเนเซี่ยม เมืองกว่างโจว ประเทศจีน ตั้งแต่วันที่ 16 ถึง 26 พฤศจิกายน พ.ศ. 2553

 สรุปเหรียญรางวัล 
 ตารางเหรียญรางวัล 
1532102234932226412255112461113710128011290033100022002200221300110011 รวม  13  13  26  52

 ผู้ได้รับเหรียญรางวัล 
 ชาย 
ไลท์ฟลายเวท49 กก. โจว ซื่อหมิง เบอร์ซาน ซัคคีพอฟ อำนาจ รื่นเริง วิคตอริโอ ซาลูดาร์ฟลายเวท52 กก. เรย์ ซาลูดาร์ ฉาง หยง คัตซูอากิ ซูสะ สุรัญจอย สิงห์แบนตั้มเวท56 กก. วรพจน์ เพชรขุ้ม จาง เจียเหว่ย รี มยองซอน วิสแซม ซาลามานาไลท์เวท60 กก. ไวคัส กฤษชาน ยาดาฟ หู ชิง ฮาน ซูนชอล เฮอร์ชิด โทจิเบฟไลท์เวลเธอร์เวท64 กก. แดนนียาร์ เยเลอุสซินอฟ วี. ซานโธช กุมาร์ วุฒิชัย มาสุข ซานยาร์เบ็ค ราห์โมนอฟเวลเธอร์เวท69 กก. เซริค เซปิเยฟ ยูคแทมจอน ราห์โมนอฟ เมเหม็ดเทอร์ชัน ฉง จาร์กาลิน โอทกอนยาร์กัลมิดเดิ้ลเวท75 กก. วิเจนเดอร์ สิงห์ แอบบอส อะโทเอฟ แดนาเบ็ค ซูชานอฟ โมฮัมเหม็ด แซททาร์พัวร์ไลท์เฮฟวี่เวท81 กก. เอลช็อด ราซูลอฟ ไดเณช กุมาร์ ดีพัค มหาจัน เมิ่ง ฝานล่งเฮฟวี่เวท91 กก. โมฮัมหมัด โกสซูน แมนพริต สิงห์ แจฮอน เกอร์โบนอฟ อาลี มาซาห์เอรีซูเปอร์เฮฟวี่เวท+91 กก. จาง จื้อเหล่ย อีวาน ไดช์โค รูโฮลา โฮสเซนี พะรามจิต แซโมตา

 หญิง 
ฟลายเวท51 กก. เริ่น ชานชาน แอนนี่ แอลเบเนีย แมรี่ คอม อายะ ชิโมโตะไลท์เวท60 กก. ต่ง เฉิง ทัศมาลี ทองจันทร์ ยุน กุมจู ไซดา คาเซโนวามิดเดิ้ลเวท75 กก. หลี จินจื่อ เออร์เดเนโซยอล อันดรัม ซอง ซูยอน กาวิตา โกยัท
# กีฬาคาราเต้ในเอเชียนเกมส์ 2010
คาราเต้ในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 24 ถึง 26 พฤศจิกายน พ.ศ. 2553 การแข่งขันทั้งหมดจัดขึ้นที่กว่างตงยิมเนเซียม

 สรุปเหรียญรางวัล 
 ตารางเหรียญรางวัล 
12406222153202442013201361113111311139024610012311011212003300331400220022160011 รวม  13  13  26  52

 ผู้ที่ได้รับเหรียญรางวัล 

 ชาย 
คาตะรายบุคคลคุมิเต้ –55 กก.คุมิเต้ –60 กก.คุมิเต้ –67 กก.คุมิเต้ –75 กก.คุมิเต้ –84 กก.คุมิเต้ +84 กก.

 หญิง 
คาตะรายบุคคลคุมิเต้ –50 กก.คุมิเต้ –55 กก.คุมิเต้ –61 กก.คุมิเต้ –68 กก.คุมิเต้ +68 กก.

 แหล่งข้อมูลอื่น 
 Official website of 2010 Asian Games
# กีฬาเทควันโดในเอเชียนเกมส์ 2010
เทควันโดในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 17 ถึง 20 พฤศจิกายน พ.ศ. 2553

 สรุปเหรียญรางวัล 
 ตารางเหรียญรางวัล 
1442102424103324942248524px จีนไทเป203561113701348012301231001121101011200441300110011 รวม  16  16  32  64

 ชาย 
ฟินเวท–54 กก. ชัชวาล ขาวละออ คิม ซองโฮ John Paul Lizardo24px ซู่ เจียหลินฟลายเวท–58 กก.24px หยาง เหว่ยเฉิน เป็นเอก การะเกตุ ซู ยองเซ็ง Paul Romeroแบนตัมเวท–63 กก. ลี แดฮุน นาชา ปั้นทอง จาวัด ลัคซาอี Tshomlee Goเฟเธอร์เวท–68 กก. Mohammad Bagheri แจง เซวุค Huang Jiannan24px Lo Tsung-juiไลท์เวท–74 กก. Alireza Nasr Azadani Dmitriy Kim Duong Thanh Tam ปฏิวัติ ทองสลับเวลเทอร์เวท–80 กก.มิดเดิลเวท–87 กก. Yousef Karami Park Yong-Hyun Yin Zhimeng Nguyen Trong Cuongเฮฟวี่เวท+87 กก.

 หญิง 
ฟินเวท–46 กก.24px Huang Hsien-yung Dana Haidar Fransisca Valentina Sara Khoshjamal Fekriฟลายเวท–49 กก. Wu Jingyu Erika Kasahara Vu Thi Hau ชณาภา ซ้อนขำแบนตัมเวท–53 กก. สริตา ผ่องศรี เหงียน ธิ ฮอย ธูKwon Eun-KyungSamaneh Sheshpariเฟเธอร์เวท–57 กก. Lee Sung-HyeHou YuzhuoSousan HajipourAndrea Paoliไลท์เวท–62 กก. โน อึนซิล Raheleh Asemani ธัญนันท์ (ชลนภัส) เปรมแหวว24px Chang Chiung-fangเวลเธอร์เวท–67 กก.มิดเดิลเวท–73 กก.เฮฟวี่เวท+73 กก.

 ผลการแข่งขัน 
 ชาย 

 –63 กก. 
19 พฤศจิกายน

 –68 กก. 
19 พฤศจิกายน

 –74 กก. 
17 พฤศจิกายน

1/16 ไฟนอลคะแนนDmitriy Kim6–5
|align=left|Sultan Al-Mutairi
|-
|align=left| สะหวัดวิไล พิมมะสอน
|align=center|7–9JaswantLai Ting-chin3–4
|align=left|Duong Thanh Tam
|-
|align=left|Abas Hussaini
|align=center|1–4Shakhriyor KarimovAlireza Nasr Azadani4–1
|align=left|Jang Kyeong-Hun
|-
|align=left|Dan Bahadur Aire
|align=center|DSQManuel Nascimento